கேள்வி: சல்மா அரஸ்து என்பது என்ன?
பதில்: சல்மா அரஸ்து (''Salma Arastu'': பிறப்பு 1950) ஓர் இந்தியக் கலைஞர். இவரது படைப்புகள் இவரது கலாச்சாரப் பின்னணி மற்றும் அனுபவங்களிலிருந்து உத்வேகம் பெறுகின்றன. இந்தியா இராசத்தான் ஓர் சிந்தி மக்கள் குடும்பத்தில் பிறந்த இவர், இந்துவாக வளர்க்கப்பட்டார். பின்னர் இசுலாம் மதத்திற்கு மாறி 1986 இல் அமெரிக்க ஐக்கிய நாடுகள் குடியேறினார். கலிபோர்னியாவின் ஓக்லண்ட், கலிபோர்னியா செல்வதற்கு முன்பு 1987 முதல் 2006 வரை பென்சில்வேனியாவின் பெத்லகேமில் வசித்து வந்தார். இவர் ஓவியங்கள், சிற்பம், கவிதை மற்றும் கையெழுத்துப் பிரதிகளை உருவாக்கி அமெரிக்க முஸ்லிம் சமூகத்திற்கான வாழ்த்து அட்டைகளை தயாரிக்கிறார்.
கேள்வி: சல்மா அரஸ்து - காட்சிப் படுத்துதல் பற்றி விளக்கவும்.
பதில்: அரஸ்து தனது ஓவியங்களை சர்வதேச அளவில் காட்சிப்படுத்தியுள்ளார். இவரது படைப்புகள் நியூயார்க்கில் உள்ள 9/11 நினைவு அருங்காட்சியகம் மற்றும் மிசூரி செயின்ட் லூயிஸில் உள்ள தற்கால மதக் கலை அருங்காட்சியகத்தின் நிரந்தர சேகரிப்பில் உள்ளன. மேலும் இவர் தனது பணிக்காக பல மானியங்களைப் பெற்றுள்ளார். LA City Guide|last=Stories|first=Local|date=2023-04-24|website=voyagela.com|language=en-US|access-date=2023-07-24|archive-date=2023-07-24|archive-url=https://web.archive.org/web/20230724215628/http://voyagela.com/interview/meet-salma-arastu-of-berkeley/|url-status=dead}} வடோதரா மகாராஜா சாயாஜிராவ் பல்கலைக்கழகம் நுண்கலைகளில் முதுகலைப் பட்டம் பெற்றார்.
கேள்வி: சல்மா அரஸ்து - பணிகள் என்பது என்ன?
பதில்: அரஸ்துவின் கலை, இந்திய பாரம்பரியம் மற்றும் இஸ்லாமிய ஆன்மீகத்தின் படங்கள், சிற்பம் மற்றும் எழுத்துக்களால் தாக்கம் பெற்றுள்ளது. பல்வேறு உலக கலாச்சாரங்களில் தனக்குக் கிடைத்த அனுபவங்கள் தனது கலை பாணியை வளப்படுத்தியதாக கூறியுள்ளார். ஈரான் மற்றும் குவைத்தில் பணியாற்றியபோது, ​​இசுலாமிய கலைகள் மற்றும் அரபு கையெழுத்துப் பிரதிகளை இவர் நன்கு அறிந்திருந்தார். அரஸ்துவின் படைப்புகளில் நம்பிக்கை, மனிதகுலம், பூமி மற்றும் ஆன்மா இடையே ஒற்றுமையைத் தேடுவது போன்ற கருப்பொருள்கள் அடங்கும். தனது படைப்புகள் "சுற்றுச்சூழல் நனவை" கொண்டுள்ளன என்று கூறுகிறார். இது இவரது தொடர்களான "''மைசிலியல் புளோ''" மற்றும் "''டைனி கிரியேச்சர்ஸ்: அவர் இன்விஸிபிள் சஸ்டைனர்ஸ்''" ஆகியவற்றில் எடுத்துக்காட்டப்பட்டுள்ளது. இந்தத் தொடரில், இவர் உயிரினங்களுக்கிடையேயான ஒன்றிய வாழ்வு ஆராய்கிறார். மேலும் பிரிகையாக்கிகள் நுண்ணுயிரிகளின் பங்கு குறித்து கவனத்தை ஈர்க்கிறார். 2015 மற்றும் 2016 ஆம் ஆண்டுகளில், ஓக்லாண்டின் கிழக்கு விரிகுடா சமூக அறக்கட்டளை, "கலைஞர்களுக்கான நிதி" (2020, 2014, 2012) மற்றும் பெர்க்லி நகர தனிநபர் கலைஞர் மானியத்திலிருந்து அரஸ்து மானியங்களைப் பெற்றுள்ளார். இவரது படைப்புகள் பற்றி ''இசுலாமிக் ஹாரிசான்ஸ்'', 'திக்குன்'', ''இந்தியா-வெஸ்ட் பெர்பாமென்ஸ் ஆர்ட் ஜர்னல்'' போன்ற பிற வெளியீடுகளில் வெளியிடப்பட்டுள்ளன.
கேள்வி: சல்மா அரஸ்து - கண்காட்சிகள் குறித்து விரிவாக சொல்லுங்கள்.
பதில்: அரஸ்துவின் படைப்புகள் பல குழு மற்றும் தனி கண்காட்சிகளில் காட்சிப்படுத்தப்பட்டுள்ளன: * 2015: சமகால மதக் கலை அருங்காட்சியகம். செயின்ட் லூயிஸ் பல்கலைக்கழகம், செயின்ட் லூயிஸ். * 2006 : பிலடெல்பியாவில் உள்ள ஜாஸ் கலைக்கூடம் * 2005 : தி ஹோப் ஹார்ன் கலைக்கூடம் இசுக்ராண்டன் பல்கலைக்கழகம், இசுக்ராண்டன் பி. ஏ * 2005: இராட்ஃபோர்ட் பல்கலைக்கழக கலை அருங்காட்சியகம், ராட்ஃபோர்டு பல்கலைக்கழகம், ராட்ஃப்ஃபோர்ட், விஏ * 2003: பிளாக் கலாச்சார மையம், இலஃபாயெட்டெ கல்லூரி, மற்றும் ஈஸ்டன். * 1998 டி ஆர்ட் மேஜிக், ஈஸ்டன், பென்சில்வேனியா